KA JINGDONKAM 
JONG KA JINGPYNBEIT 
IA KI KHYNNAH 


To hikai ia u khynnah ha ka 
lynti ba u dei ban iaid, 
te ynda u la tymmen un ym kynriah 
noh na ka. Proberb 22:6 


Na ka bynta ki kmie ki kpa 


Ha khmih, ki khun ki long ka pateng U Trai: badu 
soh ka kpoh u long ka bainong jong u. Salm 127:3. 
Uta uba isynei ia la u diengduh u isih ia la u khun, 
hynrei uta uba ieit ia u u sneng ia u mynshwa. 
Proberb 13:24 

Ha ka jingsheptieng ia U Trai don ka jingshaniah 
kaba skhem, bad ki khun jong u kin ioh ka jaka 
rieh. Proberb 14:26 

To sneng ia la u khun katba dang don ka 
jingkyrmen, bad wat ai ba ka mynsiem jong me kan 
sngewsynei ia ka jinglynniar jong u. Proberb 19:18 
Ka jingbieit la teh ha ka dohnud u khynnah; hinrei u 
diengpynbeit un beh jngai ia ka na u. Proberb 22:15 
Wat kyntait ia ka jingsneng ia u khynnah, namar 
lada men shoh ia u da u diengduh, un ym iap. Men 
shoh ia u da u diengduh, bad men pyllait ia ka 
mynsiem jong u na dujok. Proberb 23:13-14 

U diengduh bad ka jingsneng ki ai jingstad, hynrei u 
khun ba la iehnoh marwei u pynjah burom ia la ka 
kmie. Proberb 29:15 

Pynbeit ia la u khun, te un pynjahthait ia me; hooid, 
un ai ka jingsngewbha ia ka mynsiem jong u. 
Proberb 29:17 

Bad ki khun jong me baroh kin shah hikai da U Trai; 
bad kan long kaba khraw ka jingsuk jong ki khun 
jong me. Isaiah 54:13 


Na ka bynta ki khynnah 


To burom ia la u kpa bad ia la ka kmie, khnang 
ba me slem ha ka ri ¡a kaba U Trai U Blei jong 
me un ai ha me. Eksodos 20:12 

Ko khun, wat ibein ia ka jingsneng U Trai; lymne 
wat thait ia ka jingsneng jong u: Naba ia uba U 
Trai u ieit u sneng; kum u kpa ia u khun ha uba 
u sngewbha. Proberb 3:11-12 

Ki proberb u Solomon. U khun uba stad u 
pynkmen ia la u kpa, hynrei u khun uba bieit u 
pynsngewsih ia la ka kmie. Proberb 10:12. 
Sngap ia la u kpa uba la pynkha ia me, bad wat 
ibein ia la ka kmie ynda ka la tymmen. Proberb 
23:29 

Phi ki khun, to kohnguh ia la ki kmie ki kpa ha U 
Trai, naba kane ka long kaba dei. To burom ia la 
u kpa bad ia la ka kmie; kaba long ka hukum 
banyngkong lem bad ka jingkular; Khnang ba 
kan bha ia me, bad men im slem ha ka pyrthei. 
Ephesos 6:1-3. 


To burom ia la u kpa da ka dohnud baroh, bad wat 
klet ia ki jingsngewsih ka kmie jong me. To kynmaw 
ba la kha ia me na ki; bad kumno men lah ban siew 
kylliang ia ki ia kiei kiei kiba ki la leh na ka bynta 
jong me? Eklesiastik 7:27-28 


Lada ngi pynshitom ia ki khun jong ngi, kin sa iam 
mynta hynrei kin sa sngewbha ha ki por ban wan. 
Lada ngim pynbeit ia ki khun jong ngi, kin sa 
sngewbha mynta hynrei kin sa iam ha ki por ban 
wan. 


Ki khynnah ki long ka lawei jong ka ri jong ngi. 
Hynrei lada kin sa tymmen khlem jingpynbeit, 
kumno kan long ka lawei jong ka ri jong ngi? 


Baroh ki jinglong bymman jong u briew uba la san 
ki long kito ki bym shym la pynbeit ne pynshitom 
ha ka por ba u dang rit. Ngi hap ban pynsan 
pynrangbah ¡a ki khun kiba tieng, kiba ieit bad kiba 
kohnguh ia U Blei. 


Nga la shim ia ka lyngkhot dewbilat kaba im 

Bad la pynlong ia ka da kaba jem na ka sngi sha ka 
sngi. 

Nga la wan biang ynda ki snem ki la jah 

Ka dei ka briew kaba nga la peit 

U dang don kata ka jingsngewtynnat kaba sdang 
Bad ngam lah ban pynkylla ia u 


